LIBER OCTAVUS. 61 



rebus gerendis et negotiis tractandis pares habean- 

 tur. Alii siquidem occasionibus commode sciunt 

 uti, sed nihil ex se moliuntur aut excogitant ; alii 

 toti sunt in machinando, qui occasiones quae oppor 

 tune incidunt non arripiunt. Harum facultatum 

 altera, alteri non conjuncta, manca omnino et imper- 

 fecta censenda est. 



Quartum est Praeceptum, ut nihil suscipiamus, 

 in quo necesse sit temporis plurimum insumere : 

 verum ut versiculus ille aurem semper vellicet ; 



&quot; Sed fug it interea, fugit irreparabile tempus.&quot; 



Neque alia subest caussa cur ii, qui professionibus 

 laboriosis aut rebus similibus se addixerunt (veluti 

 jureconsulti, oratores, theologi doctiores, librorum 

 scriptores, et hujusmodi) in fortuna sua constituenda 

 et promovenda minus sint sollertes, quam quod tem- 

 pore, alias scilicet insumpto, indigent ad particularia 

 pernoscenda, opportunitates captandas, et machinas 

 qua3 ad fortunam suam spectent comminiscendas et 

 meditandas. Quinetiam, in aulis principum et rebus- 

 publicis eos reperias et ad fortunam suam promoven- 

 dam et ad aliorum invadendam maxime efficaces, 

 qui nullo publico munere funguntur, sed in hoc de 

 quo loquimur Ambitu Vitaa perpetuo occupantur. 



Quintum est Praeceptum, ut Naturam quodam- 

 modo imitemur, quae &quot; nihil facit frustra.&quot; Id quod 

 factu non erit admodum difficile, si negotia nostra 

 omnium generumperitecommisceamus et contexamus. 

 In singulis enim actionibus ita animus est instituendus 

 et praeparandus, atque intentiones nostrae aliae aliis 



